А на мемарыяльных могілках каля падножжа гары Монтэ-Касіна пахавана звыш тысячы салдат і афіцэраў 2-га Польскага корпуса генерала Андэрса. На мемарыяльных плітах дзясяткі прозвішчаў нашых землякоў з Віцебскай, Мінскай, Гродзенскай і Брэсцкай абласцей. Аўтар выдання змяшчае перапісаныя з надмагільных пліт у Монтэ-Касіна звесткі пра кожнага пахаванага там беларуса. Хочацца спадзявацца, што кніга дапаможа знайсці іх родных і блізкіх. Вялікую Перамогу набліжалі ўсе разам.